הוועדה המשותפת לוועדת הפנים והגנת הסביבה ולוועדת הכלכלה לדיון בהצעת חוק המים (תיקון מס' 27), כנסת 20, פרוטוקול מספר 7, 2017-01-23 14:00

דוד אמסלם: צהריים טובים לכולם.

דוד אמסלם: אני מתכבד לפתוח את ועדת הפנים והגנת הסביבה וועדת הכלכלה, ועדה משותפת לדיון בהצעת חוק המים (תיקון מס' 27), תשע"ו-2016 (מ/1008): סעיף 124 לחוק המים המוצע בסעיף 26 להצעת החוק, סעיפים 150ב(ב), 150יז, 150יח, 150כב לחוק המים, המוצעים בסעיף 28 להצעת החוק – דיון מחדש לפי סעיף 91 לתקנון הכנסת.

דוד אמסלם: רבותי, לאחר שהקראתי את כל מה שהקראתי, בגדול אעביר את רשות הדיבור לרוני כדי שתסביר לנו.

דוד אמסלם: נפל פה איזשהו פגם בחקיקה שאני קורא לפגם פגם טכני, היא פחות.

דוד אמסלם: אנחנו באים להסדיר אותו.

דוד אמסלם: רוני, בבקשה.

<רוני טיסר: כפי שאמר יושב-ראש הוועדה, בעת הכנת החוק לקראת ההנחה על שולחן המליאה התגלו כמה טעויות משפטיות שלא משפיעות על ההסדר כולו בהצעת החוק.

<רוני טיסר: לכן, המליאה החליטה להחזיר את הדיון לוועדה בעניינים מסוימים מאוד שתיכף אפרט אותם.

<רוני טיסר: אבהיר כאן כי משמעות ההחלטה היא שהסמכות של הוועדה לדון רק בעניינים אלה, ואין לה סמכות לדון בעניינים אחרים.

<רוני טיסר: אפרט את הסעיפים שהוחזרו: הוחזר סעיף 124ו כשהמטרה כפי שהובהרה במליאה היא לבטל את סימן ג' לפרק הרביעי לחוק המים, מכיוון שכתוצאה מהוספת פרק העיצומים הכספיים נקבעה סנקציה כפולה על הפרת תנאי רישיון, וכמובן שזה דבר שהוא בלתי נסבל.

<רוני טיסר: סעיף נוסף שהוחזר זה סעיף 150יז לעניין החלת הדין המשמעתי.

<רוני טיסר: עלו שאלות בנוגע לשינויים המחויבים שם, עכשיו הובהרו מה הם אותם שינויים מחויבים.

<רוני טיסר: סעיף 150יח לעניין הסמכת מפקחים - בכותרת אגיד שאנחנו מוסיפים חובת פרסום לעניין הסמכת המפקחים.

<רוני טיסר: 150כב הוחזר גם הוא לעניין הפעלת הסמכויות.

<רוני טיסר: הובהר שהתנאים להפעלת הסמכויות הם תנאים מצטברים ולא תנאים חלופיים.

<רוני טיסר: הסעיף האחרון שהוחזר הוא 150ב(ב).

<רוני טיסר: בסעיף העיצומים הכספיים קבענו הוראה מהותית שמחייבת דיווח הן על מים שסיפק בעל רישיון והן על מים שהפיק.

<רוני טיסר: אבל נקבע עיצום כספי רק על מים שהפיק, ויש כאן איזשהו תיקון טעות שמאפשר הטלת עיצום כספי גם על דיווח על מים שסיפק.

<רוני טיסר: אקריא את התיקונים: " תיקון סעיף 112, סעיף 24 להצעת החוק, בסעיף 112 לחוק העיקרי – בפסקה (3) בסעיף קטן (ד), המילים "כהגדרתה בסעיף 124ט," – יימחקו, ובסופו יבוא "בסעיף קטן זה, "ריבית פיגורים החשב הכללי" – כמשמעותה בהודעה בדבר שיעור ריבית החשב הכללי כפי שהיא מתפרסמת ברשומות.

<רוני טיסר: "; " רק אסביר שזה שינוי מתחייב מהביטול של פרק התשלום המיוחד שקובע סנקציה כפולה.

<רוני טיסר: " סעיף 26 ביטול סימן ג' לפרק הרביעי - סימן ג' לפרק הרביעי לחוק העיקרי – בטל.

<רוני טיסר: סעיף 27 תיקון סעיף 124ט - בסעיף 124 ט לחוק העיקרי, סעיף קטן (ג) בטל.

<רוני טיסר: סעיף 150ב עיצום כספי, בסעיף קטן (ב) אחרי פסקה (2) תבוא פסקה (3): בעל רישיון הספקה שלא דיווח לרשות המים הארצית על מים שסיפק, בניגוד להוראות סעיף 33א רבתי (א).

<רוני טיסר: בפרק חמישי ב': סמכויות פיקוח, סעיף 150יח מינוי מפקחים של הרשות הממשלתית, בסופו יבוא, בסעיף קטן (א): הודעה על הסמכת מפקח לפי פרק זה תפורסם ברשומות.

<רוני טיסר: " בסעיף 150כב הרשאה לביצוע פעולות – כאן הבהרה שמדובר בתנאים מצטברים.

<רוני טיסר: אקריא את הרישא כולה: " פעולות כאמור בסעיף 50יז(א), למעט סגירה של מקור מים בשל חריגה מכמויות המים שנקבעו ברישיון וכן פעולה לחשיפת מקור מים לפי סעיף 150כ(4), לא ייעשו, אלא בהתקיים כל אלה: " סמכויות לשמירה על המים בסעיף 150יז סעיף קטן (ג), כאן כמו שאמרתי החלנו את הוראות הדין המשמעתי על מפקחים שהם לא עובדי מדינה ולא חלים עליהם הוראות הדין המשמעתי.

<רוני טיסר: כאן אנחנו מפרטים את השינויים המחויבים מול הוראות חוק המשמעת: " על עובד של רשות כמשמעותה בסעיף 20יב ועל עובד רשות המים הארצית שהוסמך לפי סעיף זה, אשר לא חל עליו חיקוק הקובע שיפוט משמעתי לעובדים, יחולו הוראות הדין המשמעתי החל על עובד המדינה לפי חוק שירות המדינה (משמעת), התשכ"ג–1963 (בסעיף זה – חוק המשמעת), בשינויים המחויבים ובשינויים אלה: (1) בלי לגרוע מהוראות סעיף 17 לחוק המשמעת, יהיו עבירות אלה עבירות משמעת: שימוש לרעה בסמכות שניתנה מכוח תפקיד, אי-ענידת תג זיהוי, אי-מילוי חובת הזדהות או מסירת פרטי זהות כוזבים, והתחזות לבעל סמכות אחר; (2) הליך משמעתי לפי סעיף קטן זה יתקיים בידי דן יחיד; מנהל הרשות הממשלתית רשאי להסמיך כדן יחיד את עובד הרשות הממשלתית, ובלבד שהוא בדרגת סגן מנהל כללי לכל הפחות; (3) הליך משמעתי לפי סעיף קטן זה ייעשה בהתאם להוראות הקבועות בפרק השישי של חוק המשמעת, ככל שהן נוגעות לעניין; מועצת הרשות הממשלתית תקבע בכללים הוראות נוספות בהתאם לעקרונות הקבועים באותו חוק בשינויים המחויבים, לרבות בעניינים אלה: (א) סדרי דין וראיות בהליך לפני דן יחיד, ובכלל זה המוסמכים לפתוח בהליך לפני דן יחיד, אופן הזימון להליך ומימוש זכות הטיעון; (ב) אמצעי משמעת שדן יחיד רשאי להטיל מבין אלה: התראה, נזיפה, נזיפה חמורה וקנס, ובלבד שלא יעלה על החלק השנים-עשר ממשכורתו החודשית הרגילה של העובד לתקופה של שישה חודשים; (ג) הליך ערר על החלטותיו של דן יחיד לפי סעיף קטן זה; (4) דן יחיד יודיע לתובע כמשמעותו בסעיף 14 לחוק המשמעת שהסמיך נציב שירות המדינה לעניין זה, על החלטותיו לפי סעיף קטן זה; (5) אין בהוראות סעיף קטן זה או בנקיטת אמצעי משמעת לפיו כדי למנוע העמדה לדין משמעתי של עובד שסעיף קטן זה חל עליו לפי חוק המשמעת, ובלבד שאם הועמד לדין כאמור, יבוטלו אמצעי המשמעת שהוטלו עליו לפי סעיף קטן זה; הוראות חוק המשמעת יחולו לעניין זה בשינויים המחויבים ובשינוי זה: הסמכויות של השר הממונה על העובד ושל מנהל כללי לפי החוק האמור יהיו נתונות, לגבי עובד שסעיף קטן זה חל עליו, לראש הגוף שבו מועסק העובד, למנהל הכללי של אותו גוף ולמנהל הרשות הממשלתית; (6) כללים לפי סעיף קטן זה יותקנו על ידי מועצת הרשות הממשלתית,

<רוני טיסר: לאחר התייעצות עם שר המשפטים; " וכאן יש לי תיקון קטן.

<רוני טיסר: בעיקרון בנוסח שהונח בפניכם נקבע שאם לא ייקבעו כללים כאמור תוקפו של הסעיף הקטן הזה יפקע.

<רוני טיסר: מכיוון שאנחנו לא רוצים שתוקפו של הסעיף הקטן הזה יפקע ואנחנו רוצים שיחול הוראות הדין המשמעתי על מפקחים, החובה שתיקבע תהיה לעניין קביעת כללים ראשוניים של הכללים בתוך שנה מיום פרסומו של החוק.

דוד אמסלם: תודה רבה.

דוד אמסלם: האם למישהו יש הערות לעניין?

דוד אמסלם: ברושי, בבקשה.

איתן ברושי: אני רוצה הערות לא על מה שנאמר אלא בקשה ממך שלא קשורה למה שנאמר.

דוד אמסלם: מה אתה רוצה?

דוד אמסלם: איזה בקשה?

איתן ברושי: בהקשר לחוק.

איתן ברושי: קודם כל, אדוני היושב-ראש, חברי הכנסת, הדיון הזה הוא דיון המשך, טכני.

איתן ברושי: אבל אני רוצה לנצל את ההזדמנות גם להודות על המאמץ שמושקע.

איתן ברושי: וגם מאחר ולא ראינו את הפרוטוקול ואני לא יודע מתי יהיה הפרוטוקול, לאה, לבקש, מאחר והדיון גם, אני מבין, לא יהיה במליאה היום, אדוני היושב-ראש, וגם וקנין, היו בהתחייבויות שלכם, של שניכם, וגם בפרוטוקול, כמה אמירות שבעיניי הן מאוד חשובות.

איתן ברושי: השאלה אם אפשר היה לתת לנו - - -

דוד אמסלם: אתה רוצה לפתוח את החוק עכשיו?

איתן ברושי: לא, לא.

איתן ברושי: לא הבנת.

איתן ברושי: אמירות שלכם חשובות שהן לא בחוק, שהן בפרוטוקול.

איתן ברושי: לכן, אמרתי פרוטוקול.

איתן ברושי: למשל, סיכמת על אותה ועדה של ארבעה ממשלה, שניים - אחד אמרת מושבניק, קיבוצניק, טריבונל, ה-100 מיליון.

איתן ברושי: אני לא זוכר את כל הפרטים.

איתן ברושי: אדוני היושב-ראש, אני הייתי רוצה שיהיה איזה מסמך נלווה שנוכל לקבל וגם איזה ליווי שלך לאמירות שנעשו.

איתן ברושי: למשל, להקים את הוועדה מיד.

איתן ברושי: למשל, דיברת על טריבונל של המים והחשמל, - - -

<שירה ברגמן: הוועדה קמה.

דוד אמסלם: אומרת שירה שהוועדה קמה כבר.

איתן ברושי: היא לא קמה.

איתן ברושי: הזמינו לא לפי - - -.

איתן ברושי: אני לא רוצה להתווכח.

איתן ברושי: אני אומר, אין פרוטוקול מסודר של כל האמירות.

איתן ברושי: למשל, היה מסמך של אודי אדירי - - -

יצחק וקנין: הפרוטוקול זה פרוטוקול של הוועדה, אין פרוטוקול אחר.

איתן ברושי: רגע, רגע.

איתן ברושי: היה מסמך של אודי אדירי למאיר צור.

איתן ברושי: עם כל הכבוד, זה לא נייר ש- - -

דוד אמסלם: דבר איתי, מה אתה רוצה?

איתן ברושי: אני רוצה, אם אפשר באחריותך, נושאים שסוכמו בוועדה מעבר לחוק, שיהיה - - -

דוד אמסלם: ודאי.

דוד אמסלם: אז אני מודיע לך, מה שיצחק ואני סיכמנו ואמרנו בקולנו, אנחנו נעקוב אחרי זה בלי קשר אליכם, בגלל שזה הרצינות שלנו.

דוד אמסלם: אנחנו נוודא שהעסק מתקדם.

איתן ברושי: שזה קורה.

דוד אמסלם: אני רוצה לספר לך שככה אני עובד כאן במקום הזה, ואולי אתה לא יודע.

איתן ברושי: אל"ף, אני יודע.

דוד אמסלם: אני עושה ישיבות מעקב ואנחנו בודקים.

דוד אמסלם: מתחילת הדרך יצחק ואני התחייבנו לעצמנו שאנחנו עוקבים עד הסוף.

איתן ברושי: אמרתי את זה.

איתן ברושי: הבקשה שלי, יושב-ראש הוועדה ווקנין, אם אפשר שבימים הקרובים ייצא איזשהו נייר שיסכם את האמירות ואת ההתחייבויות שאינם החוק.

דוד אמסלם: אני אתקדם.

דוד אמסלם: יש פה פרוטוקול של הוועדה.

דוד אמסלם: אני כרגע לא משורר ולא כותב סיכומי ביניים למר ברושי.

דוד אמסלם: יש לנו כאן בוועדה, תרצה – תיקח את הפרוטוקולים.

דוד אמסלם: אבל זה לא חשוב.

דוד אמסלם: אנחנו - תבין טוב, ברושי - יותר רציניים ממה כתוב בפרוטוקול.

דוד אמסלם: אנחנו יודעים מה סיכמנו, ואנחנו נעמוד על כל קוצו של יו"ד וכל סיכום בגלל הכבוד שלנו, לא קשור לשום דבר.

דוד אמסלם: סיכומים – עומדים בהם.

יצחק וקנין: ודאי, ודאי.

דוד אמסלם: ודאי.

דוד אמסלם: מה, יש לך ספק בזה?

איתן ברושי: לא, להיפך.

איתן ברושי: אני רוצה לוודא שאתם - - -

דוד אמסלם: אל תוודא.

דוד אמסלם: כשאתה רוצה לוודא משהו סימן שיש פה איזה בעיה שצריך לוודא אותה.

דוד אמסלם: אז אין בעיה.

דוד אמסלם: בואו נתקדם.

דוד אמסלם: רבותי, אני רוצה להביא את העסק להצבעה כפי שרוני הקריאה את זה.

דוד אמסלם: מי בעד החוק הזה כפי שהוקרא עכשיו ירים את ידו - הסעיפים?

דוד אמסלם: מי נגד?

דוד אמסלם: מי נמנע?

דוד אמסלם: בעד – פה אחד הסעיפים שהוקראו מהצעת חוק המים (תיקון מס' 27), התשע"ז-2017 (מ/1008), אושרו.

דוד אמסלם: אני קובע שהסעיפים כפי שהוקראו אושרו, וזה יבוא במסגרת החוק הכללי.

איתן ברושי: מתי?

דוד אמסלם: בעזרת השם, בשבוע הבא ביום שני.

איתן ברושי: ביום שני הבא?

דוד אמסלם: כן.

דוד אמסלם: בגלל שעכשיו זה כבר לא היה בסדר-היום אין טעם ללחוץ את זה סתם.

דוד אמסלם: נביא את זה, בעזרת השם, בשבוע הבא ונגמור את העניין הזה.

דוד אמסלם: תודה רבה לכולם.

דוד אמסלם: אני מודה לכם.